CELEX: 62015CN0129
Language: sl
Date: 2015-03-16 00:00:00
Title: Zadeva C-129/15: Predlog za sprejetje predhodne odločbe, ki ga je vložilo Administrativen sad Sofia-grad (Bolgarija) 16. marca 2015 – H. M./Agencija za daržavna finansova inspekcija (ADFI)

26.5.2015   
            
            
               SL
            
            
               Uradni list Evropske unije
            
            
               C 171/22
            
         Predlog za sprejetje predhodne odločbe, ki ga je vložilo Administrativen sad Sofia-grad (Bolgarija) 16. marca 2015 – H. M./Agencija za daržavna finansova inspekcija (ADFI)
   (Zadeva C-129/15)
   (2015/C 171/27)
   Jezik postopka: bolgarščina
   
      Predložitveno sodišče
   
   Administrativen sad Sofia-grad
   
      Stranki v postopku v glavni stvari
   
   
      Tožeča stranka: H. M.
   
      Tožena stranka: Agentsia za darzhavna finansova inspektsia (ADFI)
   
      Vprašanja za predhodno odločanje
   
   
               1.
            
            
               Ali je treba člen 1(9) Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (1), razlagati tako, da je oseba/trgovinska družba „oseba javnega prava“ samo zato, ker več kot 30 % njenih prihodkov izhaja iz zdravstvenih dejavnosti, izvedenih v preteklem letu, ki jih financira Nacionalna zdravnoosiguritelna kasa (nacionalno zdravstveno zavarovanje), izvedene pa so bile v pogojih učinkovite konkurence z drugimi zdravstvenimi ustanovami?
            
         
               2.
            
            
               Ali je treba člen 1(9) Direktive 2004/18 razlagati tako, da je zagotavljanje zdravstvenih storitev v pogojih učinkovite konkurence s strani zasebnih trgovinskih družb, ki so bile ustanovljene z namenom ustvarjanja dobička, mišljeno kot „zadovoljevanje potreb javnega interesa“?
            
         
               3.
            
            
               Ali je treba člen 1(9) Direktive 2004/18 razlagati tako, da nasprotuje členu 1, št. 21, Dopalnitelni razporedbi (dodatna določila) Zakon za obštestvenite porački (zakon o javnih naročilih), po katerem za razvrstitev osebe kot osebe javnega prava zadostuje, da je izpolnjen eden od pogojev, ki je v skladu s kumulativnimi pogoji, določenimi v Direktivi?
            
         
      (1)  UL L 134, posebna izdaja v slovenščini, poglavje 6, zvezek 7, str. 132.